సైనా నెహ్వాల్

**సైనా నెహ్వాల్** (జ. 17 మార్చి, 1990) భారత బాడ్మింటన్ క్రీడాకారిణి. ఈమె మాజీ ప్రపంచ నంబర్ వన్ క్రీడాకారిణి. ఈమె మొత్తం 24 అంతర్జాతీయ టైటిళ్ళు గెలవగా, అందులో 10 సూపర్ సిరీస్ టైటిళ్ళు. 2009లోనే ప్రపంచ రెండో స్థానానికి చేరినా, మొదటి స్థానం చేరుకోవడానికి 2015 దాకా ఆగవలసి వచ్చింది. ప్రపంచ నంబర్ వన్ ఘనత అందుకున్న మొట్టమొదటి భారతీయ క్రీడాకారిణి ఈమె. ప్రకాష్ పదుకొణె తర్వాత రెండవ వ్యక్తి. ఈమె భారతదేశం తరఫున మూడుసార్లు ఒలింపిక్ క్రీడలలో పాల్గొనింది. పాల్గొన్న రెండవసారి 2012 లండన్ ఒలంపిక్స్ లో కాంస్యపతకం సాధించింది.

సైనా భారతదేశపు బ్యాడ్మింటన్ చరిత్రలో పలు మైలురాళ్ళు నెలకొల్పింది. బ్యాడ్మింటన్ వరల్డ్ ఫెడరేషన్ నిర్వహించే ప్రతి పోటీలోనూ (ప్రపంచ జూనియర్ బ్యాడ్మింటన్ చాంపియన్, ఒలంపిక్స్, BWF వరల్డ్ ఛాంపియన్‌షిప్)  కనీసం ఒక పతకం సాధించిన ఏకైక భారతీయ క్రీడాకారిణి. ఈమె ఒలింపిక్ పతకం సాధించడంలో, BWF వరల్డ్ ఛాంపియన్‌షిప్ ఫైనల్ చేరుకోవడంలో, ప్రపంచ జూనియర్ బ్యాడ్మింటన్ చాంపియన్ గెలుచుకోవడంలోనూ మొదటి భారతీయ క్రీడాకారిణి. సైనా కొంతకాలం భారత మాజీ బ్యాడ్మింటన్ ఆటగాడు పుల్లెల గోపీచంద్ దగ్గర శిక్షణ తీసుకున్నది. జూన్ 20, 2010న సింగపూర్‌లో జరిగిన సింగపూర్ ఓపెన్ బ్యాడ్మింటన్ సూపర్ సీరీస్ టైటిల్‌ను నెగ్గి రెండు సూపర్ సీరీస్ టైటిళ్ళు సాధించిన తొలి భారతీయ క్రీడాకారిణి. ఆమె చివరగా 2023లో సింగపూర్ ఓపెన్ లో ఆడింది.  2026లో మోకాళ్ళ సమస్య కారణంగా తన ఆటకు వీడ్కోలు పలికింది. 

## ప్రారంభ జీవితం
సైనా నెహ్వాల్ హర్యానాలోని హిస్సార్ లో మార్చి 17, 1990న జన్మించింది. తల్లిదండ్రులిద్దరూ హర్యానా బ్యాడ్మింటన్ చాంపియన్‌షిప్ సాధించినవారే. సైనా నెహ్వాల్ జీవిత చరిత్ర ఆధారంగా తీసిన బయోపిక్ మూవీ 'సైనా' మార్చి 26, 2021 న విడుదల అయింది.

## క్రీడా జీవితం
;2006
:2006లో ఫిలిప్పీన్స్ ఓపెన్ బ్యాడ్మింటన్‌ను గెలిచి 4-స్టార్ ఓపెన్‌ను గెలిచిన తొలి భారతీయురాలిగా రికార్డు సృష్టించుటతో సైనా ప్రపంచం దృష్టిని ఆకర్షించింది. ఆ టోర్నమెంటులో 86వ సీడ్‌గా ప్రవేశించిన ఆమె పలు టాప్‌సీడ్‌లను ఓడించి చివరకు విజేతగా నిల్చింది. అదే సంవత్సరం BWF ప్రపంచ చాంపియన్‌లో రన్నరప్‌గా నిల్చింది. 
;2007
:ఇండియా నేషనల్ బ్యాడ్మింటన్ చాంపియన్‌షిప్‌లో విజయం సాధించి, జాతీయ క్రీడలలో బ్యాడ్మింతన్ స్వర్ణాన్ని గెలుచుకుంది. 
;2008
:2008లో ప్రపంచ జూనియర్ బ్యాడ్మింటన్ చాంపియన్‌ను సాధించి ఈ ఘనత సాధించిన తొలి భారతీయురాలిగా రికార్డు సృష్టించింది. చైనా మాస్టర్ సూపర్ సీరీస్‌లో సెమీస్ వెళ్ళగలిగింది. ఇండియన్ నేషనల్ బ్యాడ్మింటన్‌ చాంపియన్‌షి్‌లో విజేతగా నిలిచి, అదే సంవత్సరం కామన్వెల్త్ యూత్ గేమ్స్‌లో స్వర్ణపతకం సాధించినది. ప్రపంచ జూనియర్ చాంపియన్‌షిప్‌లో కూడా టైటిల్ సాధించింది. 
;2009
:ఇండోనేషియా ఓపెన్‌లో టైటిల్ సాధించి, BWF ప్రపంచ చాంపియన్‌షిప్‌లో క్వార్టర్ ఫైనల్ వరకు వెళ్ళగలగింది.
;2010
:ఆల్‌ఇంగ్లాండు సూపర్ సీరీస్ సెమీస్ వరకు వెళ్ళింది. ఆసియా చాంపియన్‌షిప్‌లో కాంస్యపతకం పొందినది. ఇండియా ఓపెన్, ఇండోనేష్యా ఓపెన్ గ్రాండ్‌ప్రిక్స్‌లలో టైటిళ్ళను సాధించింది
;2014
: ఆసియా క్రీడలలో కాంస్యం 
;2015
: ప్రపంచ ఛాంపియన్ షిప్ అల్ ఇంగ్లాండ్ టోర్నీ లో రన్నరప్ గా నిలిచింది.  ప్రపంచ ర్యాంకింగ్స్ లో మొదటి స్థానం పొందింది 
;2017
: ప్రపంచ ఛాంపియన్ షిప్ లో కాంస్యం లభించింది. 
;2018
: ఆసియా క్రీడలలో కాంస్యం సాధించింది.   
;ఒలింపిక్ క్రీడలు 
* 2008 ఒలింపిక్ క్రీడలలో సైనా నెహ్వాల్ క్వార్టర్ ఫైనల్ చేరుకొని ఇందులోనూ ఈ ఘనత సాధించిన తొలి భారతీయ బ్యాడ్మింటన్ క్రీడాకారిణిగా అవతరించింది.
* 2012 లండన్ ఒలింపిక్స్ కాంస్యం గెలిచి ఈ ఘనత సాధించిన తొలి షట్లర్ సైనా.

## సాధించిన విజయాలు

## వీచదవండి
:* భారతీయ క్రీడాకారులు

## మూలాలు

వర్గం:1990 జననాలు
వర్గం:భారతీయ క్రీడాకారులు
వర్గం:భారత బ్యాడ్మింటన్ క్రీడాకారులు
వర్గం:భారతీయ ఒలింపిక్ క్రీడాకారిణులు
వర్గం:ఒలింపిక్ క్రీడలలో పతకం సాధించిన భారత క్రీడాకారిణులు
వర్గం:తెలంగాణ క్రీడాకారులు
వర్గం:ఒలింపిక్ క్రీడాకారులు
వర్గం:ఒలింపిక్ పతక విజేతలు
వర్గం:2012 వేసవి ఒలింపిక్స్ బ్యాడ్మింటన్ క్రీడాకారులు
వర్గం:క్రీడారంగంలో పద్మభూషణ పురస్కార గ్రహీతలు